Зауэм хэтахэм — хъуэхъу!
«ТекIуэныгъэм и махуэмкIэ Къэбэрдей-Балъкъэрым и цIыхубэм дохъуэхъу. Псом япэ — зауэм хэта лIыхъужьхэмрэ зи къарум емыбла унэрыс лэжьакIуэхэмрэ. Ахэращ фашист зэрыпхъуакIуэхэм ди Хэкур къелыным хэлъхьэныгъэм я нэхъ иныр хуэзыщIахэр.
Зауэм хэтахэр дывгъэгъэлъапIэ —
Хуитыныгъэр къыдэзытыжахэр.
А илъэс гуащIэхэр блэкIами,
Абыхэм ноби дэ дахуэныкъуэщ.
Куэдрэ зауэм хэтахэр уолъагъу
Щхьэгъубжэнэ зэвхэм къыдэплъу,
ГукъэкIыжхэм яхуза псэр
Шэ зытехуа Iэпкълъэпкъым худэкъэ?!
Iэнэхэр фыузэд ерыскъым фелIалIэу,
Псалъэ гуапэхэми фыщымысхь.
Тхьэм дыщихъумэ, ауэ хэкур
гузэвэгъуэ хэхуэмэ,
Ахэращ япэу Iэщэ къэзыщтэнур.
ТекIуэныгъэм и махуэмкIэ Урысеймрэ ди хэкуу Къэбэрдей-Балъкъэрымрэ дохъуэхъу!
ПщIэ къыфхуэзыщI КъБР-м и
комсомолым и ветеранхэр.
